NaiveNeuron/SloPal huggingface dataset:
Svrček, Miloš, poslanec NR SR (2021-05-13):
Ďakujem pekne. Vážený pán predsedajúci, vážená pani ministerka, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor a to aj ako gestorský výbor. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že vládny návrh zákona sa prerokuje v druhom čítaní. Odporúčam zároveň vládny návrh zákona prideliť výboru, vrátane určenia gestorského výboru v zmysle uvedeného rozhodnutia predsedu Národnej rady. Navrhujem zároveň, aby výbor prerokoval návrh zákona ihneď. Pán predsedajúci, prosím, otvorte rozpravu.
Jurinová, Erika, podpredsedníčka NR SR (2015-03-17):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Pétrovi Vörösovi.
Maďarič, Marek, poslanec NR SR (2011-09-09):
Pán poslanec Dostál, tá vaša dojemná starostlivosť o živnostníkov, tejto vašej frakcie v poslaneckom klube MOST – HÍD má aj určité racionálne argumenty, ktoré som tu počúval, ale dovolím si vysloviť domnienku, že to robíte predovšetkým preto, aby ste predsa len nakoniec nejaký úžitok z tohoto vašeho pôsobenia na chrbte MOST-u – HÍD aj mali. A vidím, že chováte v sebe takú maličkú nádej, že predsa len by ste mohli získať nejakú širšiu voličskú podporu. Ono je to aj také trošku zábavné sledovať, ako súc súčasťou tejto koalície si sadnete na také nejaké tlačovky s tými umelcami a tvárite sa v tej chvíli teda, že ste asi niekde inde. No takže to je jedna vec. A držím vám palce, aby vám to zvnútra vyšlo, aby ten zisk tam nejaký bol. A myslím si, pán poslanec Dostál, že v pohľade na štát sa určite, určite líšime. A je to aj legitímne a možno aj užitočné, keď sú rôzne názory. Ale keď vás počúvam hovoriť o tom, že teda vy ešte vidíte stále ten priestor na rušenie úradov a škrtanie, a nepochybne tu stále je, ja mám ale aj dojem, že trošku strácate zo zreteľa to, že v mnohých oblastiach ten štát naozaj stráca funkčnosť, že nie je možné sa na to dívať len takouto optikou a musíme niekde ustrážiť tú hranicu. Lebo tým, stále tým len škrtením a podväzovaním tých príjmov sa môže stať, že to prestane úplne fungovať. A sú si toho vedomí viacerí vaši kolegovia z vašej koalície, takže aj tak sa dá na to pozerať.
Hrnčiar, Andrej, podpredseda NR SR (2016-04-20):
Ďakujem. Nech sa páči, pán poslanec Viskupič.
Kalmárová Viera, poslankyňa NR SR (2024-06-27):
Ďakujem pekne za slovo. Vážené dámy, vážení páni, v rozprave vystúpili dve poslankyne. Nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Budaj, Ján, poslanec NR SR (2016-06-16):
Ďakujem pekne, pán predsedajúci. Samozrejme, takisto vítam, že sa robí ďalší krok k narovnaniu dôchodkových výplat. Dlhoročné nespravodlivé rozdelenie na dva druhy dôchodcov bolo naozaj veľkou chybou. Dovolím si nasvetliť tú situáciu menej matematicky a menej z hľadiska štátneho rozpočtu a skôr z hľadiska atmosféry spoločnosti. Po novembri 1989 ľudia, ktorí už mali nejaké roky a smerovali k tomu dôchodku, tak naozaj sa ocitli v dosť stresovej situácii. Dá sa povedať, že v podstate ľudia, ktorí vtedy boli vo veku nad 35, 40 rokov, boli už vopred vyradení z ktovieakej súťaže. Nemali potrebné znalosti pre novú dobu. Neovládali spravidla jazyk, minimálne ho neovládali prakticky, necestovali nikde, prežili život skoro v nehybnom svete totalitného režimu a zrazu tu bola situácia trhu a mali sa oháňať. Oni sa teda mnohí oháňali a na konci vznikal, samozrejme, často pocit, že zažili veľa podrazov, stresov, šokov, častokrát aj zo strany štátu, ktorý menil podmienky, privatizoval tak, že všetky majetky zmizli. Tí ľudia mali pocit, že pracovali celý život a v rukách im často nič nezostalo alebo zostalo veľmi málo. Neučil ich nikto k tomu, že sa majú zabezpečiť, že majú mať nejaké piliere dôchodku alebo majetky. Na konci dňa zostáva nádej, že všetko zrovná tá staroba. A tam prišlo k tejto nespravodlivosti. Vlastne tá atmosféra rôznych prehier sa zavŕšila tým, že sa vytvorili starodôchodcovia a novodôchodcovia. Ďakujem, že to odstraňujete.
Figeľ, Ján, podpredseda NR SR (2013-04-30):
Ďakujem pekne. Na vystúpenie pána poslanca sú tri faktické poznámky: páni Kvasnička, Muňko a Martvoň. Končím možnosť. Nech sa páči, Marián Kvasnička.
P. Hrušovský, predseda NR SR: (2005-09-27):
správu o systémovom riešení negatívnych dôsledkov prechodu na nový dôchodkový systém v zmysle zákona č. 461/2003 Z. z. o sociálnom poistení v Slovenskej republike (dôchodky vymerané k 31. decembru 2003 a po uplatnení zákona od 1. januára 2004) , ktorý prerokúvame ako tlač 1204. Pán minister, máte slovo.
Gašpar, Tibor, poslanec NR SR (2024-02-08):
Hlasujeme o bode 280 druhého pozmeňujúceho návrhu poslanca Galka.
Heger, Eduard, poslanec NR SR (2019-12-05):
Pán kolega Galek, ďakujem ti za tvoje vystúpenie, pretože jediné, čo dáva zmysel na tejto schôdzi, bol tvoj pozmeňujúci návrh, aby sa so zlatom nič nerobilo, pokiaľ nebude predložená kvalitná analýza, ktorá bude dávať vôbec nejaký zmysel na to, aby sa s týmto zlatom konalo. To bolo jediné zatiaľ, čo odznelo rozumné počas tejto schôdze. Ďakujem za to vystúpenie. Samozrejme, tento pozmeňujúci návrh podporíme, pretože budem na to reagovať viacej v ústnej, teda vo vystúpení, je to proste veľká komédia, čo sa tu deje. Ďakujem.
Laurenčík, Milan, podpredseda NR SR (2020-03-24):
Prosím, prezentujme sa a hlasujme. (Hlasovanie.) Prítomných 137, za 111, proti 2, zdržalo sa 23, nehlasoval 1. Konštatujem, že sme tento návrh schválili. Nasleduje hlasovanie v prvom čítaní o vládnom návrhu zákona, ktorým sa dopĺňa školský zákon (tlač 31). Dávam slovo predsedovi výboru pre vzdelávanie, vedu, mládež a šport poslancovi Richardovi Vašečkovi, aby uviedol hlasovanie. [Hlasovanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 31.]
Hrnko, Anton, poslanec NR SR (2020-02-25):
Ďakujem, pán predsedajúci. Pani poslankyňa, hovoríte tu o tolerancii. Ja hovorím o zdravom rozume. Hovoríte o násilí na ženách, ale zároveň hovoríte o rodových stereotypoch. Takže čo je? Je pán Dostál v ženských šatách žena? Keď mu poviem, že, niečo silnejšie, je to násilie na ženách? Veď sami si odporujete s tým, čo hovoríte. Ak by bol dohovor o zamedzení násilia v rodinách, to by som prijal, už to tu bolo dnes povedané, že násilie nie je len na ženách, ale rovnako veľké ako na ženách je aj na mužoch, akurát je menej viditeľné, pretože muži podľa vás sa správajú agresívne a ženy psychicky týrajú svoje okolie. Takže slovenčina je jasný príklad toho, že existujú len dva rody. Mužský, ženský a stredný. Jak je pán Dostál stredný alebo vy, dúfam... (Reakcia z pléna.) No tak asi ste stredný, keď si myslíte. Takže je tu rod. Podľa vyjadrenia jedného nemeckého poslanca, ktorý oslovil všetky v Nemecku uznávané rody, ich je 71. Tak proti ktorým bude to násilie? Ktoré rody bude to násilie vlastne chrániť? Veď už si uvedomte, že to je úplne mimo akejkoľvek reálnej situácie. A to, čo sa deje, napríklad tlačí sa teraz už za peniaze ministerstva zahraničných vecí leporelo pre materskú školu. Má tam byť aj také niečo ako penis vo vagíne a s poznámkou, že tam, toto robia tvoji rodičia, keď spinkáš. Ale na druhej strane sa píše, ale keď máš pipíka, tak nie si taký istý ako otec, môžeš sa rozhodnúť, čo si. Toto chcete, aby vaše deti; máte deti? Toto chcete, aby vaše deti učili v škôlke? (Prerušenie vystúpenia časomerom.)
Kaník, Ľudovít, poslanec NR SR (2012-10-23):
Ďakujem. Pán poslanec Kamenický, no, samozrejme, že ide o sadzbu. Vy ju rapídne zvyšujete. Vy rapídne zvyšujete dane pre všetky firmy bez rozdielu veľkosti na Slovensku. A tým ich staviate do horšej pozície a Slovensko do horšej pozície oproti všetkým okolitým krajinám. Pán Blaha, viete, vy sa stále tak staviate do polohy, že ste majiteľ pravdy. Pán Blaha, nevyrušujte, pán Sulík, pána Blahu, keď hovorím. Nedávajú pozor. Takže už len poviem toľko. (Prerušenie vystúpenia predsedajúcou.)
Hort, Milan, podpredseda NR SR (2011-07-11):
Pán poslanec Ľudovít Kaník s faktickou poznámkou, nech sa páči.
Budaj, Ján, poslanec NR SR (2017-02-10):
Pozdravujem rokovací poriadok.
K. Tóthová, poslankyňa: (2001-09-04):
Ďalej chcem poukázať, vážení páni poslanci, ktorí tu budete pekne hovoriť, kde ste boli, keď sa tu rokuje o zmäkčení adopcie do zahraničia, keď viete, že neexistuje koordinovaný kontrolný systém tejto adopcie, že existujú prípady, keď sa adoptované deti dostali do baniek na transplantáciu orgánov. Tak kde je vaše svedomie, keď voľne pristupujete k adopcii detí do zahraničia? A potom, kde je vaše svedomie k deťom, keď nechcete rokovať o dosahoch na najslabšie ekonomické vrstvy nášho obyvateľstva, o dosahoch našich zákonov, keď máme množstvo obyvateľstva už na krajine hladu, keď máme deti, ktoré skutočne nie sú nakŕmené? A nechcem konkretizovať školu, v ktorej som sa stretla s učiteľkami, ktoré mi povedali, sú rodiny, ktoré len každý druhý deň môžu deťom stravu zabezpečiť, zaplatiť, a my im radšej kúpime, než by sme tieto deti nechali hladovať. Toto sú tie... (Zaznel zvuk časomiery.)
Fronc, Martin, poslanec NR SR (2012-10-30):
Ďakujem pekne, pani predsedajúca. Pán kolega, ja som celý čas nechcel vystupovať, ale jednou otázkou ste ma k tomu vyprovokovali. A tú otázku si už kladiem dva dni. A to je, kto z nás čo by urobil, keby zistil, že jeho vlastné dieťa je homosexuálne, vrodenej homosexuálnej orientácie. Iste by ho neodmietol. Ja iste celkom zákon nepodporím, pretože si myslím, že rodina má svoj zmysel a možnože tá menšina sa cíti diskriminovaná a istým spôsobom tá diskriminácia v spoločnosti vždy je a vždy bude. Keď niekto má 15 dioptrií, tak bude diskriminovaný a nikto z neho neurobí rušňovodiča. On za to nemôže, že má 15 dioptrií. Čiže chcem povedať ale iné. Možnože mnohí z nás, ktorí mali niektoré tvrdé vyjadrenia, keby sa zamysleli nad tým, že čo by urobili, keby to ich dieťa malo tú homosexuálnu orientáciu, že by ich možno trošku zmiernili. Na druhej strane kolegom zo SaS vyčítam, že urobili z tohto politickú, bojovú tému. Ja nemám pocit, naozaj vám to hovorím, tak ako to vnímam, že chcete nájsť nejakú pomoc týmto ľuďom. Vy ste urobili z toho tému, politickú, bojovú tému, na ktorej sa v tejto chvíli nielen tu v parlamente, ale na celom Slovensku v istom zmysle celá spoločnosť rozdeľuje a nehľadá riešenie. V tom vidím problém. Ďakujem.
Zmajkovičová, Renáta, podpredsedníčka NR SR (2013-09-18):
Pani poslankyňa Vášáryová.
Beblavý, Miroslav, poslanec NR SR (2010-10-20):
Ďakujem pekne. Pani poslankyňa, vy ste sa vo faktickej poznámke na mňa osopili ohľadne čítania teda rozhodnutia českého Ústavného súdu. Tak dovoľte mi, aby som vám ho odcitoval, aby sme vedeli, o čom hovoríme: „Ústavní soud konstatuje, že dikce napadaného zákonného ustanovení nesplňuje požadavek úplnosti, jenž pro zákonné zmocnění k extenzi působnosti kolektivní smlouvy vyššího stupně plyne z principu proporcionality, a to deficitem úpravy reprezentativnosti kolektivního vyjednávaní.“ To znamená, že to, čo som presne vo svojom vystúpení povedal, povedal český Ústavný súd. Takže poprosil by som nabudúce raz uvažovať, než človek povie. A druhá vec, čo by som povedal, je, že nie je náhoda, že Slovensko práve spomedzi ekonomík OECD zaznamenalo najväčší prepad zamestnanosti počas krízy, pretože práve všetky tie opatrenia, ktoré ste vy nastavili, boli nastavené na dobré časy, keď až tak nevadili, ale v okamihu keď to auto začalo schádzať z cesty, tak tie vaše opatrenia zabezpečili to, že buchlo do tej priekopy úplne natvrdo. A to je situácia, ktorú sme my dneska zdedili . A posledná vec, čo by som možno pokúsil sa opäť vysvetliť, je, že ja mám pocit, že vy úprimne nechápete, ani vaši kolegovia to tak nechápu, že slovenský systém kolektívneho vyjednávania je postavený na veľkej miere slobody, kde si traja ľudia môžu založiť odbory a v podstate traja ľudia môžu založiť zamestnávateľský zväz. V takom systéme nemôžete mať rovnaké práva a v podstate verejnú moc im zverovať ako v systémoch, kde od odborov aj zamestnávateľov požadujete vysokú mieru reprezentatívnosti a kde na to, aby niečo zmohli, musia zastupovať 51 % zamestnancov. To sú úplne iné systémy a úplne iné logiky. A keď i ch zmiešate, tak vyvoláte situáciu, kde traja ľudia teoreticky môžu sa rozhodnúť, že 100 000 ľudí sa bude podľa niečoho správať. Ďakujem.
Blanár, Juraj, podpredseda NR SR (2022-05-20):
Teraz pán poslanec Filip Kuffa.
Šofranko, Mária, poslankyňa NR SR (2022-11-30):
Pán predseda, dajte, prosím, hlasovať o návrhu uznesenia v znení, ako je uvedené v materiáli k tlači 1218.
Blahová, Natália, poslankyňa NR SR (2017-02-08):
Ďakujem veľmi pekne. Ja by som sa tiež pripojila ku kolegom, ktorí vám ďakovali, pani ministerka, za vaše vystúpenie. A tiež vám ďakujem, že ste pristúpili k nominovaniu kandidáta na verejného ochrancu práv takto zodpovedne, lebo výsledkom je naozaj to, že máme k dispozícii dvoch veľmi kvalitných kandidátov, ktorí vlastne len voľbou poslancov budú prevážení na jednu alebo druhú stranu. Naozaj to, čo spomínal pán kolega Kresák, nejdeme nikomu zazlievať, že by mal v tej alebo onej oblasti menej skúseností. Ide tu o to, že očakávame istú kontinuitu k tomu, čo zanechala v tomto úrade pani doktorka Dubovcová, pretože bola neustále konfrontovaná s tým, že akákoľvek kritika z jej strany bola braná dokonca ako osobný útok voči vláde alebo štátnym predstaviteľom bez uvedomenia si aj tu v pléne poslancov alebo predstaviteľov štátnej moci, že jej jedinou a hlavnou náplňou práce je poukazovanie a kritika, ak sa činnosťou alebo nečinnosťou štátnych orgánov prichádzalo k poškodeniu práv občanov Slovenskej republiky. Očakávame teda, že niekto príde, kto bude rovnako dôrazný, rovnako silný, rovnako neochvejný, ako bola pani Dubovcová, ktorá ako voda, ktorá kvapká do kameňa, naozaj svojou usilovnosťou a neúnavnosťou priniesla zmeny, ktoré v tejto spoločnosti veľmi potrebujeme. Ale my potrebujeme oveľa, oveľa rýchlejší nástup toho uznania ľudských práv, práv občanov Slovenska a očakávame teda, že chceme, aby prišiel človek dôrazný, silný a... (Prerušenie vystúpenia časomerom.)
Sabo, Michal, poslanec NR SR (2024-01-09):
Ďakujem, Natália, za to, že si ako ďalšia z nás poukázala na to, že aj koalícia sa hneď v prvých mesiacoch snaží uniesť tento štát opäť na úkor demokracie, slobody, spravodlivosti, ale aj životného prostredia, zdravia, bezpečnosti, finančnej udržateľnosti. To všetko ide stranou, pretože ten cieľ je iba jeden, a podľa toho, čo sledujeme v tomto pléne, tak ide o vykročenie smerom k autoritatívnemu režimu. Kedysi sa hovorilo, že vyhraj voľby, môžeš všetko. Dnes, to je taký nový fenomén na sociálnych sieťach od fanklubu tejto koalície, vyskakuje v komentárových sekciách, v úvodzovkách, rešpektujte výsledok volieb. Možno to aj vám, kolegovia, kolegyne, píšu tie profily s kvetinkami a ruskými vlajkami v profilovkách. No nie. Ja to zopakujem, Benátska komisia na základe udalostí v poslednom desaťročí apeluje výhradne na to, že je jednoznačne potrebné zabezpečiť, aby parlamentná väčšina nezneužívala svoje inak, samozrejme, legitímne práva iba preto, že vyhrala voľby. Z postavenia vládnucej väčšiny vyplývajú povinnosti, ale aj obmedzenia. Keď hovoríme o zodpovednosti väčšiny, tak nemôžeme ignorovať tendenciu, ktorá sa v celej Európe prejavuje nižšou účasťou vo voľbách. Toto oslabuje legitimitu toho tvrdenia koalície, že vládne v mene obyvateľstva ako celku. Koalícia síce vyhrala voľby s istým percentom, no v tomto kontexte je v o to väčšej miere povinná zabezpečiť zodpovedné vládnutie. Rozumej, koalícia musí rešpektovať opozíciu. Koalícia musí rešpektovať odbornú aj laickú verejnosť. Koalícia musí rešpektovať inštitúcie a autority. A ak tu objektívne existuje adekvátny odpor, lebo o tom to celé je, tak koalícia sa síce môže tváriť, že nevidí, nepočuje, nehovorí, lebo v tomto pléne koalícia nehovorí a občas sa tvári, že ani nepočúva, tak, vážená koalícia, ten odpor nezmizne, on bude nazvučený. A bude nazvučený aj vo štvrtok večer o osemnástej na námestiach štrnástich miest Slovenska. Tam bude jednak dobrá, kvalitná aparatúra, budú tam tisícky ľudí a bude tam aj jasný odkaz, že nemôžete mať všetko. (Potlesk.)
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 146 prítomných, 130 za, 15 sa zdržalo, 1 nehlasoval. Konštatujem, že sme navrhované uznesenie schválili . Ďakujem pekne, pán spravodajca. Ďalej prosím povereného člena výboru pre verejnú správu a regionálny rozvoj poslanca Viliama Zahorčáka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy, tlač 231, bod 31 schváleného programu. Nech sa páči, pán spravodajca. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 231.)
Přidal, Alojz, poslanec NR SR (2015-05-20):
Pán predseda Národnej rady, no, pán poslanec Martvoň nevyjadril svoj názor a svoj postoj, my tu chceme počuť, aby pán poslanec Martvoň povedal, že spoločne... (Prerušenie vystúpenia predsedajúcim.)
Hrnčiar, Andrej, podpredseda NR SR (2019-02-12):
Vyhlasujem všeobecnú rozpravu za skončenú. V záverečnom slove pán poslanec Matovič.
Nicholsonová, Lucia, podpredsedníčka NR SR (2016-05-24):
Ďakujem pekne, pán spravodajca. Prosím, aby ste zaujali miesto určené pre spravodajcu. Otváram všeobecnú rozpravu. Písomne sa do rozpravy prihlásil pán predkladateľ, pán poslanec Karol Galek. Nech sa páči, máte slovo.
Šeliga, Juraj, podpredseda NR SR (2020-10-20):
Ďakujem pekne. Vyhlasujem rozpravu za skončenú. Pýtam sa, či chce k rozprave zaujať stanovisko navrhovateľ.
Danko, Andrej, predseda NR SR (2018-09-18):
Pýtam sa, či sa chce niekto prihlásiť do rozpravy ústne. Uzatváram možnosť prihlásenia. Poslanec Kotleba.
Šefčík, Marek, poslanec NR SR (2020-12-01):
Ďakujem za slovo. Pán poslanec Fico, moji predrečníci Zita Pleštinská, Janko Herák, Marián Viskupič vám to vysvetľovali tak pekne, lenže vám nejde o tie vysvetlenia. Vy to nepotrebujete. Vy viete veľmi dobre, čo robíte, vy klamete, zavádzate. Ja verím, že ešte aj pán minister vám veci bude možno vysvetľovať. Ale ja by som začal tak, ako vy ste začali svoj príhovor: „Budem veľmi konkrétny a možno aj stručný, lebo veci sú nadovšetko jasné.“ To je citát, tak ste začali. No a treba to pripomenúť, čo teraz poviem, aby sme zabojovali aj proti krátkodobej politickej pamäti. Takže viete, pán Fico, čo ste teraz urobili? Postavili ste sa z opozičnej lavice za pultík a vykrikovali ste, zvyšovali ste hlas, tak vám prečítam citát zo 4. januára 2009, kedy ste prezradili svoj recept: „Človek by mal po tom, čo skončí vládnutie a ľudia mu nedajú druhýkrát dôveru, povedať ďakujem pekne a mal by odísť z politiky. To je môj recept.“ A dodali ste ešte vyhlásenie: „Nikdy si ja nesadnem do parlamentu ako opozičný poslanec.“ Ďakujem. (Potlesk.)
Grausová, Natália, poslankyňa NR SR (2016-10-26):
Môžem? Počuť ma? Áno. Ja by som chcela požiadať a teda navrhnúť, zachytila som u pani poslankyne Nachtmannovej slovo, že klamstvo je neslušné používať. Prepáčte prosím, klamstvo je spisovné slovo a je to pomenovanie... (Prerušenie vystúpenia predsedajúcim.)
Figeľ, Ján, podpredseda NR SR (2013-03-26):
S reakciou na faktické poznámky Jozef Mikloško.
Halgašová, Jarmila, poslankyňa NR SR (2021-02-03):
Ďakujem veľmi pekne. Tak ja by som chcela odpovedať ako, áno, kolega Karahuta má viacero pripomienok k tomuto zákonu. Ja si myslím, že je priestor na to, aby sa rokovalo o pripomienkach a aby sa prijal prípadne pozmeňovací návrh, tento zákon prebieha alebo je predložený do riadneho legislatívneho procesu, to znamená, že prebieha riadna diskusia v rámci medzirezortného pripomienkového konania, ktoré bolo riadne vyhodnotené. Ja by som chcela vedieť, ako bol prijímaný predchádzajúci zákon o neprimeraných podmienkach v obchode s potravinami za predchádzajúcej vlády. Pokiaľ viem, potravinári mali veľké výhrady a nebolo im vyhovené, takže o odbornej diskusii asi v tomto prípade sme nemohli vôbec ani hovoriť. V tomto prípade, keď si zoberieme návrh zákona, je tam 54 neprimeraných podmienok v zákone zakotvených, bavíme sa tu možno o 2, možno o 4 neprimeraných podmienkach, je to prvé čítanie, to znamená, je tu dostatočný časový priestor na to, aby sme sa zhodli, aby sme sa dohodli na ďalšom postupe. Súhlasím s tým, že nie je etické predávať potraviny pod nákupnú cenu, skutočne to nie je etické, a práve tam som sa ja vo svojom príspevku zamerala a mohli ste to všetci počuť, že teda áno, ani ja to nepovažujem za etické a, a budeme, budem takisto hľadať v rámci diskusie riešenie, aby to tam zostalo, a rieši to aj Európska komisia okrem iného. Na ostatnom sa určite vieme dohodnúť, rozhodne nepodporujem to, aby sa návrh zákona stiahol z legislatívneho procesu, je tu dostatočný priestor na to, aby sme si pripomienky vydiskutovali a následne ho posunuli do ďalšieho čítania. Ďakujem.
Dostál, Ondrej, poslanec NR SR (2021-02-26):
Teraz budeme hlasovať o druhom pozmeňujúcom návrhu pána poslanca Čepčeka, ktorý sa týka legislatívnych opatrení.
B. Bugár, podpredseda NR SR: (2003-06-25):
Prerušujem rokovanie o tomto bode programu. Ďakujem aj pánovi podpredsedovi vlády, aj pánovi poslancovi. Teraz pristúpime k rokovaniu o návrhu štátneho záverečného účtu Slovenskej republiky za rok 2002 . Návrh vlády ste dostali ako tlač 252, spoločnú správu výborov máte v tlači 252a. Podľa § 5 ods. 1 zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky Najvyšší kontrolný úrad vypracúva stanovisko k návrhu štátneho záverečného účtu Slovenskej republiky a predkladá ho Národnej rade. V tlači 259 ste dostali stanovisko Najvyššieho kontrolného úradu Slovenskej republiky k návrhu štátneho záverečného účtu Slovenskej republiky za rok 2002 . Návrh štátneho záverečného účtu uvedie podpredseda vlády a minister financií Slovenskej republiky Ivan Mikloš. Nech sa páči, máte slovo.
Dostál, Ondrej, poslanec NR SR (2021-09-21):
Vážený pán minister, vážený pán predseda Národnej rady, pán spravodajca, kolegyne, kolegovia, budem veľmi stručný. Chcem sa vyjadriť k tomu, k čomu už v rozprave hovoril kolega Šudík, keďže týmto návrhom zákona dostávame do... alebo teda ak ho schválime v tejto podobe, dostaneme do školského zákona aj pojem národnostné školy a vymedzíme ho. Tak by som chcel navrhnúť doplnenie uznesenia v prípade, že sa Národná rada rozhodne prerokovať návrh zákona v druhom čítaní, chcel by som navrhnúť, aby medzi výbory, ktorým bude v druhom čítaní pridelený vládny návrh zákona, ktorým sa mení školský zákon, bol doplnený aj Výbor Národnej rady pre ľudské práva a národnostné menšiny, keďže sa to týka národnostných menšín a tento výbor má v gescii národnostné menšiny, takže by bolo vhodné, aby aj tento výbor o tomto návrhu rokoval. Predkladám tuto návrh v zastúpení kolegu a podpredsedu výboru Petra Polláka, odovzdávam ho pánovi spravodajcovi a poprosím, aby o tom dal hlasovať. V zmysle rokovacieho poriadku som už odovzdal na zverejnenie na webe Národnej rady a dovolím si vás požiadať o podporu tohto návrhu. Ďakujem.
P. Hrušovský, predseda NR SR: (2003-03-05):
Teraz poprosím overovateľov schôdze Tomáša Galbavého a Milana Urbániho, aby prostredníctvom technického zariadenia u operátorov v rokovacej sále vyžrebovali poradie poslaneckých klubov, v akom budú jednotliví poslanci prihlásení do rozpravy vystupovať. Prosím pána poslanca Urbániho a Galbavého, aby zaujali miesto pri operátoroch v rokovacej sále. Pokiaľ nie je niekto z overovateľov prítomný, prosím náhradníkov pána poslanca Abrhana, aby spolu s pánom poslancom Urbánim vykonal... (Ruch v sále.) Pán poslanec Abrhan, nech sa páči, k operátorom. Prosím o nahlásenie poradia vyžrebovaných poslaneckých klubov. (Žrebovanie poradia poslaneckých klubov, v akom budú vystupovať v rozprave.)
Blanár Juraj, podpredseda NR SR (2021-04-01):
... aby sme rokovali, aby sme rokovali o núdzovom stave, pretože aj o tom máme rokovať, a myslím si, že je to predovšetkým zodpovednosť vládnej koalície, aby ste tu boli. Čiže chcel som vyjadriť tento protest aj za opozíciu, ktorá napokon sa prezentovala, pretože keby sme to neboli urobili, tak by ste boli neuznášaniaschopní a mohli sme tu byť ešte dlhšie. A beriem na vedomie ospravedlnenie pána podpredsedu Šeligu a chcem vás poprosiť, pristupujte, prosím vás, k tomu, čo máte na starosti, riadenie štátu, ale aj uznášaniaschopnosť tu v parlamente, naozaj zodpovedne. Ďakujem za pozornosť. (Potlesk.)
B. Bugár, podpredseda NR SR: (2004-09-22):
Takže, nech sa páči, môžeme pristúpiť k hlasovaniu. M. Majdová, poslankyňa: Čiže budeme hlasovať o bodoch 2 a 3 z pozmeňujúceho návrhu pána poslanca Krajčiho.
Jurinová, Erika, podpredsedníčka NR SR (2015-06-17):
Pán poslanec Kuffa.
Glváč, Martin, podpredseda NR SR (2016-09-22):
Pán poslanec Blanár.
Hrušovský, Pavol, podpredseda NR SR (2011-07-12):
Prosím o kľud, páni poslanci.
Grendel, Gábor, podpredseda NR SR (2021-05-12):
Pán minister, chcete reagovať na faktické poznámky? Áno, nech sa páči.
M. Hort, podpredseda NR SR: (2008-02-05):
S faktickými poznámkami na vystúpenie pani poslankyne Kataríny Cibulkovej sa prihlásili pán poslanec Ľubomír Petrák, Pavol Pavlis, Ján Kvorka. Končím možnosť prihlásiť sa do faktickej poznámky. Slovo má pán Ľubomír Petrák. Nech sa páči.
Danko, Andrej, predseda NR SR (2017-03-22):
Ďakujem, pani poslankyňa. Poprosím, páni poslanci, všimol som si, že ste do sály vniesli kvety, keby ste ich vyniesli von zo sály. Ďakujem. Na vystúpenie pani poslankyne štyri faktické poznámky. Uzatváram možnosť prihlásenia s faktickými poznámkami. Procedurálny návrh, pán poslanec Simon? Pán poslanec Simon, ste sa prihlásili? Pán poslanec Simon – skúsite ho zapnúť? – procedurálny návrh.
Figeľ, Ján, podpredseda NR SR (2013-06-26):
Na vystúpenie pána poslanca sú dve faktické poznámky. Nech sa páči, Mikuláš Huba.
Pčolinský, Peter, podpredseda NR SR (2022-11-30):
Ďakujem pekne. Ukončujem rozpravu. Pán navrhovateľ chce zaujať stanovisko?
P. Paška, predseda NR SR: (2008-09-23):
(Hlasovanie.) 134 prítomných, 55 za, 78 sa zdržalo, 1 nehlasoval. Ani tento návrh sme neschválili.
Škopová, Anežka, poslankyňa NR SR (2024-01-19):
Ďakujem za slovo. Pán poslanec Hargaš, oceňujem váš prejav. Už mnohokrát tu v pléne z úst opozície zazneli fakty, ktoré poukazujú na nielenže neoprávnenosť skráteného legislatívneho konania, ale predovšetkým na jeho škodlivosť. Tento problém sme mohli vidieť aj pri kompetenčnom zákone, ktorý musela vládna koalícia opravovať pár hodín po jeho schválení. Priamu zodpovednosť za toto konanie nesie predseda parlamentu Peter Pellegrini, pretože je to on, kto má dohliadať na dodržiavanie rokovacieho poriadku. Čo však čakať od predsedu parlamentu, ktorý rokovací poriadok sám porušuje, ako sme to mohli vidieť počas rozpravy o štátnom rozpočte. Ten predseda parlamentu, ktorý sa pred voľbami snažil občanov presvedčiť, že sa od svojho bývalého šéfa zásadne líši, no po voľbách dokázal pravý opak. Je to ten predseda parlamentu, ktorý hovoril o akejsi koalícii zmieru, avšak svojím konaním postavil tisícky ľudí na námestia. A teraz sa nás ten istý Peter Pellegrini snaží presvedčiť o tom, že bude nadstraníckym prezidentom všetkých ľudí. Tentokrát už však ľudia vidia vašu pravú tvár, pán Pellegrini. Dôkazom toho sú prieskumy verejnej mienky, ktoré ukazujú zásadný pokles vašej podpory v prezidentských voľbách. Verím, že aspoň toto bude ten dôvod, kvôli ktorému prehodnotíte predložený návrh. Ešte raz ďakujem vám za prednes a návrh. Ďakujem.
Jurinová, Erika, podpredsedníčka NR SR (2012-10-16):
Ďakujem, pán spravodajca. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Vládny návrh zákona má tlač 226, návrh na jeho pridelenie na jeho prerokovanie výborom je v rozhodnutí č. 214. Nech sa páči, pani ministerka, môžete uviesť zákon.
Mizík, Stanislav, poslanec NR SR (2018-06-20):
Vážený pán predsedajúci, vážené panie poslankyne, vážení páni poslanci, vážení prítomní. V súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 1007). Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 7. septembra 2018 a gestorský výbor do 10. septembra 2018. Prosím, pán predsedajúci, otvorte všeobecnú rozpravu.
P. Hrušovský, predseda NR SR: (2005-11-09):
Otváram rozpravu. Z prítomných poslancov sa do rozpravy nehlási žiaden, preto rozpravu končím a prerušujem rokovanie o tomto bode programu. Ďakujem pánovi guvernérovi Šramkovi a pánovi predsedovi výboru za spoluprácu pri prerokúvaní tohto bodu programu. A poprosím pána ministra vnútra, aby Národnej rade predložil správu o príčinách a dopadoch lesných požiarov a o prijatých protipožiarnych opatreniach v 2. polroku 2005 (tlač 1368). Pán minister, máte slovo.
Viskupič, Jozef, poslanec NR SR (2015-05-05):
Ďakujem. Už ja by som strašne chcel takú debatu v parlamente, ktorá by možno začala o tom, že si zadefinujeme, že čo je ten, ten, tá naša kultúra, čo s ňou chceme a podobne (reakcia z pléna a potlesk), ale viem, že, viem, že by som chcel asi veľa, pretože či sa budeme baviť o kvótach, ja som si debatu, ktorú pravdepodobne, teraz nazvem to pejoratívne, zlízava pán minister ohľadom kvót, zlízol v 2013. roku, keď som s tou myšlienkou vlastne prišiel, a ona áno, ona bazálne súvisí s ochranou autorských práv a s percentom peňazí, ktoré odtekajú zo Slovenskej republiky, a pri ochrane autorských práv, ktoré je vyberané od vysielateľov a podobne. Ale dva momenty, ktoré ste spomínali aj vy, pani kolegyňa, ja som zachytil, že pán minister hovoril, že budeme mať špecializované súdy. Pretože ja som zažil zopár autorskoprávnych sporov, a ja som mal zo sudcov pocit, že, pre boha živého, nelezte mi tu s týmto, lebo tá judikatúra ako keby ani v rôznych oblastiach nie je ustálená, a v tejto autorskoprávnej to je tak zložitá vec, že ustálená nebola vôbec. Čiže ak naozaj vy hovoríte, pani kolegyňa, o kontrole, a prichádza tu myšlienka špecializovaných súdov na ochranu autorského práva, to budem pozorne sledovať. A znechuteniu, Igor, ja rozumiem, a preto hovorím, že my totižto na Slovensku sa nepotýkame s otázkou, že máme veľa kultúry a máme veľký záujem o kultúru, urobme to ešte lepšie, ale my často v obciach, v mestách sa zaoberáme tým, že tu nefunguje žiadny kultúrny život. Ľudia sa nestretávajú, a preto organizátor by mohol byť na nejaký určitý čas chráneným... (Prerušenie vystúpenia časomerom.)
Grendel, Gábor, podpredseda NR SR (2023-03-31):
Stanovisko má, pani poslankyňa? Poprosím vás o ticho v sále. Stanovisko poslaneckého klubu, pani poslankyňa Zemanová. Áno či nie? Tak nech sa páči.
Danko, Andrej, predseda NR SR (2019-05-16):
Ďakujem. Jedna faktická na vystúpenie pani poslankyne. Poslankyňa Dubačová.
Cmorej, Peter, poslanec NR SR (2022-11-08):
Ďakujem pekne za slovo, vážený pán predsedajúci. Spoločná správa obsahuje dva pozmeňujúce návrhy. V rozprave boli podané tri pozmeňujúce a doplňujúce návrhy. Pán predsedajúci, najskôr dajte, prosím, hlasovať o bode 1 zo spoločnej správy, ktorý pani poslankyňa Andrejuvová vyňala na osobitné hlasovanie. Gestorský výbor odporúča schváliť.
Klus, Martin, podpredseda NR SR (2019-10-17):
Ďakujem, pán minister. Ak by ste chceli ešte chvíľočku, máte čas ešte tri minúty, ale to je priestor už pre pána poslanca na doplňujúcu otázku.
Rafaj, Rafael, poslanec NR SR (2011-06-01):
Pán predseda, ďakujem za slovo. Vážená pani ministerka, dámy a páni, predovšetkým kolegovia dobrá správa adresovaná pre vás, bude to krátke. Zlá správa pre pani ministerku, bude to, žiaľ, trefné. Prečo som sa rozhodol vystúpiť z klubu SNS k tejto zmene. Pretože máme pocit, že váhy sú na vážkach. Vládna moc sa totiž k nezávislosti... (Prerušenie vystúpenia predsedajúcim.)
Pellegrini, Peter, minister školstva, vedy, výskumu a športu SR (2014-09-18):
Ďakujem. Krátko zareagujem. Som rád, že ste to spomenuli, pani podpredsedníčka, že štát vyšiel v ústrety občanom, aby ich tak odbremenil od zbytočnej administratívy, hlavne poplatkov, umožnil zbaviť sa im takýmto spôsobom svojich bezcenných akcií. Ide naozaj o obrovské množstvo prevodov, ktoré sa robia každý, každý rok a mesiace, pretože ešte stále je množstvo obyvateľov, ktorí si takúto možnosť neuplatnilo a ešte to bude chvíľku trvať. Myslím, že ste asi včera rozprávali, že dokedy tá lehota ešte trvá, kedy tak občania môžu spraviť. My aj tu v parlamente sme ju predlžovali už asi dvakrát, lebo stále išlo o desiatky tisíc obyvateľov, a súhlasím s vami, že je potrebné vedieť reagovať v prípade takýchto omylov. Samozrejme, bolo by vhodné, aby sme našli mechanizmus, ktorý by aj nejakým spôsobom preukázal, že naozaj išlo o nejaký omyl, alebo, alebo aby teraz nedošlo k nejak, akože si občania, teraz každý sa zadefinuje, že bol omylom uvedený do, do, nejakým spôsobom. Áno? Takže tam, kde je to evidentné, áno, ale je na to pravdepodobne asi potrebná zmena legislatívy, pretože zákon momentálne, aj keby Fond národného majetku veľmi chcel, tak asi to nevie zo zákona spraviť. Ale aj odporúčam ešte naozaj okrem Fondu národného majetku toto pripomenúť aj pánovi ministrovi hospodárstva, ktorý bude niesť pravdepodobne tú legislatívnu iniciatívu, lebo fond ako taký zákony predkladať do parlamentu nebude môcť. Ďakujem. Alebo, samozrejme, môže sa využiť možno aj nejaká novelizácia v rámci rokovania parlamentu.
Gibalová, Monika, poslankyňa NR SR (2012-06-20):
Ďakujem pekne, pani predsedajúca. Pán poslanec Blanár, ja sa k tomuto vyjadrím krátko vo vystúpení, ale predsa len zareagujem faktickou poznámkou na dve veci. Spomenuli ste nedoplatky a ich vymáhanie. To, čo vzniká nedoplatkami od príbuzných ako pohľadávka v dedičskom konaní, takáto „klauzulka“ je v zákone od začiatku jeho prijatia a tento zákon pripravila pani exministerka Tomanová. Máte pravdu, VZN-ká určujú samosprávy a k tomu sa hlásime, veď to je jasné, či malé, či veľké samosprávy. To sú tie originálne kompetencie samospráv, len stále zabúdate na to, že zákon stojí nad VZN-kom. Ak chcete presadiť takúto filozofiu alebo takéto ponímanie originálnych kompetencií samospráv, máte tu takú veľkú silu, zmeňte to, urobte federácie a vtedy budete môcť uplatňovať takúto predstavu o samosprávach, akú prezentujete vy.
Mesterová, Zuzana, poslankyňa NR SR (2024-05-02):
Ďakujem pekne za slovo, pán predsedajúci. Sme biologický druh, tak ako je veľa biologických druhov na zemi, potom sme ľudia. A sme ľudské spoločenstvo a to je niečo, čo nás odlišuje od iných biologických druhov. A jedným z takých, takou zmenou, takým príkladom toho, prečo sa odlišujeme od iných biologických druhov, je napríklad aj to, že máme vieru a veríme v náboženstvo. A napriek tomu, že tiež neviete biologicky dokázať, že ste kresťan, tak ústava vám garantuje právo na vierovyznanie a my ho všetci rešpektujeme. A rovnako tak ľudská dôstojnosť a právo na dôstojný ľudský život je niečo, čo neviete zistiť z DNA, ale ako ľudské spoločenstvo sme sa dohodli na tom, že to budeme rešpektovať a že každý človek má právo prežiť dôstojný život. A rovnako tak právo žiť v demokratickom, slobodnom štáte nie je niečo, čo sa dá biologicky dokázať a napriek tomu tu šesť mesiacov spoločne bojujeme za to, aby právny štát na Slovensku a demokracia ostala zachovaná. Ja vás prosím len o jedno. S rovnakou mierou ľudskosti a dôstojnosti, akú žiadate pre seba a pre svoje vierovyznanie a pre svoje právo prežiť svoj život tak, ako chcete, s rovnakou mierou ľudskosti pristupujte aj k iným ľuďom. Nie všetko sa dá biologicky dokázať a práve kresťanstvo je príkladom toho, že je niečo, čo nás prevyšuje, tak to skúsme rešpektovať aj v prípadoch, kedy sa nejedná o vieru, lebo aj váš vzťah k Bohu, váš vzťah k viere a váš cit je niečo, čo sa nedá exaktne dokázať. A to isté je právo ľudí, ktorí sa inak cítia, ako sa narodili, je niečo, čo možno z vášho pohľadu sa nedá dokázať, ale takisto si zaslúžia dôstojný ľudský život, pretože sú ľudské bytosti. A zvlášť v dobe, kedy... (Prerušenie vystúpenia časomerom. Potlesk.)
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 137, za 50, proti 51, zdržalo sa 35, nehlasoval 1. Konštatujem, že Národná rada tento návrh neschválila. (Predseda parlamentu prijal telefón na internej linke a krátko telefonoval.) Vážené pani poslankyne, vážení páni poslanci, nakoľko o dvanástej vystúpi pán prezident Ukrajiny, tak musíme pripraviť sálu a potrebujeme na to tých 30 minút, takže teraz vyhlasujem prestávku do dvanástej. A s procedurálnymi návrhmi ešte pán poslanec Lukáč a pán poslanec Viskupič. Nech sa páči, pán poslanec Lukáč, máte slovo.
Svrček, Miloš, poslanec NR SR (2020-07-15):
Pán predsedajúci, pokiaľ ide o druhý pozmeňujúci návrh podaný poslancom Rašim, ktorý obsahuje 4 body, nemôžeme o ňom hlasovať, keďže sme už schválili body 1 až 8 správy výboru.
Ďurovčík, Emil, poslanec NR SR (2019-09-11):
Vážený pán predsedajúci, v rozprave nevystúpil žiadny poslanec a nebol podaný žiadny pozmeňujúci návrh. Pán predsedajúci, budeme hlasovať o bodoch spoločnej správy č. 1 až 4 spoločne s návrhom gestorského výboru schváliť.
K. Tóthová, poslankyňa: (2005-09-21):
Pán minister, plne sa stotožňujem s názorom tých poslancov, ktorí vystúpili, že zriaďovanie ďalšieho úradu je finančne nákladné. Vy ste už urobili úrad pre kontrolu, tam ste svoju kontrolnú funkciu ministerstva vlastne viac-menej presunuli na tento úrad. Pokiaľ som vám dávala otázky k niektorým kompetenciám, povedali ste, že nie ste schopný nič spraviť, pretože ste tieto kompetencie preniesli na VÚC-ky alebo na krajské úrady. Tak sa pýtam, pán minister: Načo vlastne je ministerstvo zdravotníctva s takým veľkým aparátom, s akým existuje? Vy ste sám povedali, že podľa vášho názoru tiež by mohlo byť zrušené. Pán minister, vy nevidíte, že to ide z daní občanov, že menej ide na zdravotné služby a vy kŕmite a zriaďujete ďalšie orgány? Mňa by veľmi zaujímalo, aké funkcie plní ministerstvo zdravotníctva s takým počtom ľudí, keď decentralizujete a vytvárate ďalšie orgány a pracovníkov ministerstva si nechávate a živíte veľkými platmi. A na zdravotníctvo, na základné potreby... (Prerušenie vystúpenia časomierou.)
Podmanický, Ján, poslanec NR SR (2024-06-12):
Ďakujem, pán podpredseda. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 6. septembra 2024 a gestorský výbor do 9. septembra 2024.
B. Bugár, podpredseda NR SR: (2004-06-24):
(Hlasovanie.) Prítomných 137 poslancov, za návrh 134, proti 1, zdržali sa 2. Konštatujem, že tieto body zo spoločnej správy sme schválili.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 132, za 82, proti 5, zdržalo sa 42, nehlasovali 3. Konštatujem, že Národná rada sa uzniesla, že tento návrh ústavného zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na prerokovanie.
V. Veteška, podpredseda NR SR: (2006-03-16):
Dámy poslankyne, páni poslanci, pán podpredseda Bugár zvoláva poslanecké grémium na 10.55 hodinu. Prosím, keby sa hneď teraz zástupcovia poslaneckých klubov dostavili do  rokovacej miestnosti za rokovaciu sálu Národnej rady. Prosím, keby ste sa tam... a nech sa páči, pokračujte, pán poslanec. B. Hanzel, poslanec: Už naozaj je to len  minútka. Auto ako výchovný prostriedok jednak tým, že sú tam určité obmedzenia, tak zaradíme mladých ľudí skôr do premávky s určitými obmedzeniami, ktoré som navrhol, ktoré by im umožnili stať sa lepšími plnoplatnými vodičmi povedzme po roku. Ďalej chcem povedať, že výchovný prostriedok aj tak, že tí mladí ľudia, myslím si, že na 90 percent nebudú vlastniť auto, lebo to asi ekonomicky nie je možné a ten kľúč od auta im musíte požičať vy ako rodičia, a podotýkam požičať. To znamená, keď tomu dieťaťu veríte, tak mu ten kľúč požičiate, tak mu dovolíte a zaplatíte mu vodičský preukaz a podobne. Keď mu neveríte, alebo keď z nejakých dôvodov mu ho nechcete požičať, tak sa to naozaj dá používať aj ako výchovný prostriedok. Kontrolovateľnosť. Na minulom čítaní sa ma niektorí poslanci pýtali na kontrolovateľnosť zníženia rýchlosti a tak. Chcem povedať, že kontrolovateľnosť je podobná ako pri akomkoľvek inom porušení, napríklad keď vodič ide bez vodičského preukazu, nemáme možnosť ináč to kontrolovať len námatkovou kontrolou. Takže kontrolovateľnosť je normálna ako pri všetkom ostatnom, zatiaľ nevidím, že by bolo treba označovať autá ani napríklad, keď si niekto vypije, aby tam blikalo nejaké svetlo, lebo niečo podobného. Podobne, samozrejme, kontrolujeme aj alkohol. Len námatkovo, ináč sa to jednoducho nedá.  A ešte boli nejaké námietky v prvom čítaní, že mladí ľudia jazdia dosť často opití a podobne. Som presvedčený, že percento mladých ľudí pod vplyvom alkoholu nie je o nič väčšie ako percento dospelých ľudí pod vplyvom alkoholu. No a myslím si, že to bolo zhruba všetko. Vážené kolegyne, kolegovia, myslím si, že som vysvetlil teda, že legislatívne stanovisko nebolo celkom v poriadku, že je to trošku ináč a dúfam, že som vás presvedčil o tom, že aj mladí ľudia by mohli mať vodičský preukaz o rok skôr a verím, že prejavíte svoje modernejšie myslenie a tento návrh zákona podporíte. Ďakujem veľmi pekne.
Grendel, Gábor, podpredseda NR SR (2021-06-16):
Pán poslanec Andrej Stančík.
Žiga, Peter, podpredseda NR SR (2024-02-27):
Pán poslanec Jakab.
M. Číž, podpredseda NR SR: (2006-09-07):
Poprosím, ešte nechávam tri minúty na to, aby ten, ktorý nehlasoval, aby išiel uplatniť svoje volebné právo.
Senko, Ján, poslanec NR SR (2015-12-11):
Ďakujem za slovo. Pán poslanec Raši, chcel by som sa pristaviť pri tvojich úvodných slovách, kde si hovoril o zmene geologického zákona, ktorého zmena smerovala k problematike ťažby uránu na Jahodnej, aj vtedy tu bola dusná atmosféra, aj vtedy sa tu viedli rôzne reči, bolo tu ťažké obviňovanie, nakoniec sa zákon podarilo presadiť. A ja osobne som veľmi rád, že v tom období sme mohli ako predkladatelia návrhu zákona na podporu zákazu ťažby kyanidovej technológie presadiť zmeny v banskom zákone aj po spolupráci s pánom ministrom Žigom a ministrom hospodárstva. Tento súvisel s ťažbou, s pripravenou ťažbou zlata na Podpoľaní a v Kremnici a tiež sme sa napočúvali na našu adresu rôzne nezmysly, počúvali sme kritiku, obviňovanie. Ale tak to už asi dnes tu v tomto parlamente chodí. Dnes by si tieto zásluhy prisvojil veľmi rád niekto, kto o ne ani nestál a skôr komplikoval situáciu, kričal a v procese prípravy zákonov sa ani na nich nezúčastňoval a skôr komplikoval situáciu, nepriložil ruku k dielu. Bohužiaľ, taká je v súčasnom období realita našej politickej scény. Zdá sa, že úspechy sa neodpúšťajú.
Laurenčík, Milan, podpredseda NR SR (2021-12-07):
Pán poslanec Ondrej Ďurica, nech sa páči.
Fronc, Martin, poslanec NR SR (2011-05-19):
Ďakujem pekne, pán predsedajúci. Pán minister, ja vás chcem len požiadať, aby ste v tomto úsilí vytrvali. Ja oceňujem tento krok, pretože 15 rokov minimálne som počúval o cestovnom ruchu a niektorí politici na základe toho si to robia aj ako leitmotív vo svojej politickej kampani a za to obdobie sa urobilo veľmi málo. Takže moja výzva je aj prosba, ako naozaj pohnúť týmto cestovným ruchom. Ďakujem.
Shahzad, Silvia, poslankyňa NR SR (2019-12-04):
Chcela by som poprosiť o opravu hlasovania 149, chcela som sa zdržať. Ďakujem.
P. Hrušovský, podpredseda NR SR: (2001-12-13):
P. Koncoš, minister poľnohospodárstva SR: Nie je konkurencieschopné. Chýbajú mu predovšetkým ďalšie vklady kapitálové, investičné tak, aby sa mohli obnoviť v krátkom čase technológie, a to rovnako technológie v spracovateľskom priemysle i technika v poľnohospodárskej prvovýrobe.
Laššáková, Jana, podpredsedníčka NR SR (2015-05-26):
Chcete reagovať, pán poslanec? (Reakcia z pléna.) Áno, nech sa páči, s reakciou pán poslanec Hlina.
M. Hort, podpredseda NR SR: (2007-07-02):
S faktickými poznámkami na vystúpenie poslanca Stanislava Janiša sa prihlásili pán Halecký, pán Novotný, pani Sabolová a pán Dzurinda. Končím možnosť prihlásenia sa k vystúpeniu s faktickou poznámkou. Slovo má pán Halecký. Nech sa páči.
Glváč, Martin, podpredseda NR SR (2019-06-24):
Nech sa páči, odbehnite si. Aj keď už... Pán kolega Heger súhlasil, áno? (Reakcia z pléna a smiech v sále.)
Petrák, Ľubomír, poslanec NR SR (2016-10-20):
Ďakujem pekne za slovo, pán predsedajúci. Vzhľadom na to, že toto je obvyklá doba, kedy sa oznamujú oznamy, chcem pripomenúť cteným kolegom zo skupiny priateľstva s Ruskou federáciou, že stretnutie skupiny sa uskutoční dnes o 13.00 hod. v miestnosti č. 30 za účasti jeho excelencie pána veľvyslanca Fedotova. Ďakujem pekne.
Blanár, Juraj, podpredseda NR SR (2021-12-01):
Nech sa páči, máte priestor.
Šimečka, Michal, podpredseda NR SR (2024-06-26):
Ďakujem pekne. Ďalší v poradí je pán poslanec Hargaš, ktorého ale nevidím v sále. V tom prípade sme vyčerpali zoznam písomne prihlásených rečníkov, a pýtam sa, či sa niekto chce prihlásiť ústne. Končím možnosť prihlásiť sa ústne. Ako prvý pán poslanec Pročko, nech sa páči.
P. Hrušovský, podpredseda NR SR: (2002-04-11):
(Hlasovanie.) Prítomných je 120 poslancov, za 107, proti 9, zdržali sa 2, nehlasovali 2. (Potlesk.) Radosť zo schváleného zákona bola predčasná. A. Ivanko, poslanec: Pán predsedajúci, dajte hlasovať o zákone ako o celku.
Žitňanská, Jana, poslankyňa NR SR (2023-06-20):
Ďakujem pekne. Pán predseda, teraz budeme hlasovať o pozmeňujúcom a doplňujúcom návrhu pána poslanca Svrčeka.
Hort, Milan, podpredseda NR SR (2010-12-02):
Ďakujem pekne. A teraz vás prosím, pani predsedníčka vlády, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslankyne Kataríny Cibulkovej a znie: „Pani premiérka, v decembri má Európska rada v Bruseli schváliť návrh Európskeho permanentného krízového mechanizmu. Ako zatiaľ prebiehajú rozhovory?“ Nech sa páči.
Glváč, Martin, podpredseda NR SR (2016-09-21):
Ďakujem. Chce sa, chce na faktické poznámky reagovať navrhovateľ? (Reakcia navrhovateľa.) Nech sa páči. Musíte sa prihlásiť. (Reakcia navrhovateľa.) Takže nechce reagovať. Vyhlasujem všeobecnú rozpravu za skončenú. Chce k rozprave ešte raz zaujať stanovisko navrhovateľ? Nech sa páči.